钦定古今图书集成/理学汇编/学行典/第082卷 > 管子 > 《四维》
## 钦定古今图书集成/理学汇编/学行典/第082卷 > 管子 > 《四维》

国有四维，一维绝则倾，二维绝则危，三维绝则覆，四
维绝则灭。倾可正也，危可安也，覆可起也，灭不可复
错也。何谓四维？一曰礼，二曰义，三曰廉，四曰耻。礼不
逾节，义不自进，廉不蔽恶，耻不从枉。故不逾节则上
位安，不自进则民无巧诈，不蔽恶则行自全，不从枉
则邪事不生。

不修也。小廉不修于国，而求百姓之行大廉不可得
也。凡牧民者，欲民之有耻也。欲民之有耻，则小耻不
可不饰也。小耻不饰于国，而求百姓之行大耻不可
得也。